Document ID: 32005R1443

UREDBA KOMISIJE (ES) št. 1443/2005
z dne 5. septembra 2005
o spremembi Uredbe (ES) št. 1381/2005 glede količine iz stalnega javnega razpisa za izvoz ječmena iz zalog francoske intervencijske agencije
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1784/2003 z dne 29. septembra 2003 o skupni ureditvi trga za žita (1), in zlasti člena 6 Uredbe,
ob upoštevanju naslednjega:
(1)
Uredba Komisije (EGS) št. 2131/93 (2) določa postopek in pogoje prodaje žit iz intervencijskih agencij.
(2)
Uredba Komisije (ES) št. 1381/2005 (3) je odprla stalni javni razpis za izvoz 216 086 ton ječmena iz zalog francoske intervencijske agencije.
(3)
Francija je obvestila Komisijo, da njena intervencijska agencija namerava za 8 338 ton povečati količino, razpisano na javnem razpisu za izvoz. Ob upoštevanju razmer na trgu je treba ugodno odgovoriti na zahtevo Francije.
(4)
Uredbo (ES) št. 1381/2005 je zato treba ustrezno spremeniti.
(5)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Člen 2 Uredbe (ES) št. 1381/2005 se nadomesti z naslednjim:
„Člen 2
Javni razpis zadeva največjo količino 224 424 ton ječmena za izvoz v tretje države, razen v Albanijo, Nekdanjo jugoslovansko republiko Makedonijo, Bosno in Hercegovino, Bolgarijo, Kanado, Hrvaško, Združene države Amerike, Lihtenštajn, Mehiko, Romunijo, Srbijo in Črno goro (4) ter Švico.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 5. septembra 2005

Labels: 3
18
17